ddrg/super_eurlex huggingface dataset:
56.

Ud over disse tre grundlæggende krav skal der lægges særlig vægt på de specifikke forhold i forbindelse med behandling af personoplysninger i en retshåndhævelseskontekst. Dette er nemlig et område, hvor grundlæggende rettigheder kan udsættes for begrænsninger. Der skal derfor vedtages sikkerhedsgarantier for at kompensere for personers rettigheder, navnlig med hensyn til følgende aspekter i betragtning af virkningerne for personen: — Gennemsigtighed: information og adgang til personoplysninger kan begrænses i en retshåndhævelseskontekst, f.eks. af hensyn til diskrete undersøgelser. Mens der inden for EU traditionelt anvendes supplerende mekanismer for at kompensere for denne begrænsning af grundlæggende rettigheder (der ofte involverer uafhængige databeskyttelsesmyndigheder), må det sikres, at lignende kompensationsmekanismer er til rådighed, når oplysningerne overføres til et tredjeland. — Klageadgang: af ovennævnte årsager skal enkeltpersoner nyde godt af alternative muligheder til at få forsvaret deres rettigheder, navnlig gennem en uafhængig tilsynsmyndighed og for en domstol. — Opbevaring af data: begrundelsen for perioden for opbevaring af data er muligvis ikke gennemsigtig. Der må træffes foranstaltninger, således at dette ikke forhindrer de registreredes eller tilsynsmyndighedernes effektive udøvelse af rettigheder. — Retshåndhævelsesmyndigheders klare ansvarsforhold: hvis der ikke er effektiv gennemsigtighed, kan enkeltpersoners eller institutionelle interessenters kontrolmekanismer på ingen måde blive omfattende. Det vil stadig være yderst vigtigt, at der etableres en sådan kontrol i betragtning af oplysningernes følsomhed og de tvangsforanstaltninger, der kan træffes over for enkeltpersoner på grundlag af databehandlingen. Klare ansvarsforhold er et afgørende spørgsmål for så vidt angår nationale kontrolmekanismer i modtagerlandet, men også for så vidt angår revisionsmuligheder for oplysningernes oprindelsesland eller -region. Sådanne revisionsmekanismer er fastsat i specifikke aftaler som f.eks. PNR-aftalen, og den tilsynsførende anbefaler kraftigt, at de ligeledes medtages i det overordnede instrument.
12.

Depositum for deltagelse i udbuddet er fastsat til 10 000 BGN (10 000 bulgarske leva), der skal indbetales før den tidsfrist, der er specificeret i punkt 6, på Økonomi- og Energiministeriets bankkonto som nævnt i udbudsmaterialet. 12.1. Afvises en ansøgers deltagelse i udbuddet, tilbagebetales vedkommendes depositum inden for 14 dage efter den dato, hvor ansøgeren fik meddelelse om afvisningen. 12.2. Den udvalgte ansøgers depositum tilbageholdes, og alle andre ansøgeres depositum vil blive tilbagebetalt inden for 14 dage efter offentliggørelse af ministerrådets beslutning om tildeling af en tilladelse til prospektering og efterforskning i den bulgarske statstidende.
DA Den Europæiske Unions Tidende C 103/19

Uddrag af afgørelsen vedrørende Kaupthing Bank Luxembourg S.A. i henhold til Europa-Parlamentets og Rådets direktiv 2001/24/EF om sanering og likvidation af kreditinstitutter

2009/C 103/03

FORLÆNGELSE AF VARIGHEDEN AF DE OPGAVER, DER VARETAGES AF ADMINISTRATORERNE FOR KAUPTHING BANK LUXEMBOURG S.A.

Ved dom afsagt den 2. april 2009 har underretten i Luxembourg (andet kammer), der holdt offentligt retsmøde i handelssager, efter at have hørt administratorerne og mandataren for aktieselskabet Kaupthing Bank Luxembourg S.A., repræsentanterne for tilsynsudvalget for finanssektoren og repræsentanten for anklagemyndigheden i et lukket retsmøde, supplerer de domme, der blev afsagt den 9. og 31. oktober 2008 af underretten i Luxembourg, og dom afsagt den 28. januar 2009 af appeldomstolen i Luxembourg som følger:

»forlænger varigheden af den betalingsstandsning, der er erklæret for Kaupthing Bank Luxembourg S.A., indtil den 9. juni 2009«.

Sagen kan ikke genoptages, heller ikke på begæring af tredjemand.

Administratorerne

PricewaterhouseCoopers S.à.r.l., repræsenteret af Emmanuelle Caruel-Henniaux og advokat Franz Fayot
DA Den Europæiske Unions Tidende C 101/54

Høringskonsulentens endelige rapport i sag COMP/M.4647 — AEE/Lentjes

(udarbejdet i henhold til artikel 15 og 16 i Kommissionens afgørelse (2001/462/EF, EKSF) af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

2009/C 101/07

Den 29. juni 2007 fremsendte Austrian Energy & Environment AG (»AEE«), efter en henvisning, som omhandlet i fusionsforordningens artikel 4, stk. 5, en anmeldelse til Kommissionen om den planlagte overtagelse af Lentjes GmbH (»Lentjes«).

Efter at have undersøgt anmeldelsen konkluderede Kommissionen, at den anmeldte transaktion rejste alvorlig tvivl om den anmeldte virksomhedsovertagelses forenelighed med fællesmarkedet med hensyn til markedet for kommunale forbrændingsanlæg. Den 3. august 2007 startede Kommissionen en tilbundsgående undersøgelse af den foreslåede fusion af to producenter af affaldsenergianlæg.

Den anmeldende part fik adgang til nøgledokumenter den 7. august 2007 i overensstemmelse med afsnit 45 i Generaldirektoratet for Konkurrences retningslinjer for god praksis i forbindelse med EU's fusionskontrolprocedurer.

På baggrund af den supplerende dokumentation, der blev indsamlet under andenfasebehandlingen, konkluderede Kommissionens tjenestegrene, at den planlagte transaktion ikke vil kunne hindre en effektiv konkurrence på det fælles marked eller en væsentlig del heraf betydeligt, og den er derfor forenelig med fællesmarkedet og EØS-aftalen. Der blev derfor ikke sendt en klagepunktsmeddelelse til den anmeldende part.

Parterne har ikke fremsat bemærkninger til behandlingen.

Med henvisning til ovenstående konstaterer jeg, at parternes ret til at blive hørt er blevet respekteret i denne sag.
DA Den Europæiske Unions Tidende C 98/10

Ajourføring af Litauens indberetning af oplysninger i henhold til artikel 37 i Europa-Parlamentets og Rådets forordning (EF) nr. 562/2006 af 15. marts 2006 om indførelse af en fællesskabskodeks for personers grænsepassage (Schengengrænsekodeks)

En medlemsstats mulighed for i lovgivningen at indføre en forpligtelse til at være i besiddelse af eller medbringe papirer og dokumenter, jf. artikel 21, litra c)

2009/C 98/05

LITAUEN

Ændring af de oplysninger, Litauen har fremsendt, og som er offentliggjort i Den Europæiske Unions Tidende (EUT C 18 af 24. januar 2008).

Der er ikke efter litauisk lov pligt til altid at være i besiddelse af eller medbringe papirer og dokumenter.

I henhold til lov om udlændinges retlige status (artikel 3, stk. 4) skal udenlandske statsborgere imidlertid, når de anmodes herom af politiet eller en anden rethåndhævende myndighed, kunne fremvise et personligt identitetspapir (rejsedokument, opholdstilladelse eller lignende) samt andre dokumenter, der præciserer formålet med og betingelserne for deres ophold i Republikken Litauen, og som beviser, at de opholder sig lovligt i landet.

I lov om statsgrænsen og beskyttelse af grænsen (artikel 17, stk. 5) og andre retsakter er det desuden fastsat, at det er forbudt for personer, der ikke er i besiddelse af personlige identitetspapirer, at indrejse i områder, der er omfattet af grænseforskrifter. Det er forbudt for personer over 16 år, der er litauiske statsborgere, statsborgere i andre EU-medlemsstater eller nyder godt af retten til fri bevægelighed inden for EU, og som ikke medbringer personlige identitetspapirer, at indrejse i grænseområder. Det er forbudt for personer under 16 år, der er litauiske statsborgere, statsborgere i andre EU-medlemsstater eller nyder godt af retten til fri bevægelighed, og som ikke medbringer en fødselsattest, et rejsedokument for børn eller andre personlige identitetspapirer, at indrejse i grænseområder. Det er forbudt for andre personer at indrejse i grænseområder, hvis de ikke er i besiddelse af et gyldigt pas udstedt af et tredjeland eller tilsvarende rejsedokumenter, pas for en udenlandsk statsborger eller andre personlige identitetspapirer og et dokument, der beviser, at de opholder sig lovligt i Republikken Litauen.

Personer må kun indrejse i bevogtede nationale grænseområder, hvis de er i besiddelse af en engangstilladelse eller en permanent tilladelse udstedt af de statslige grænsevagtmyndigheder sammen med de ovenfor nævnte dokumenter. Der kræves ikke sådanne tilladelser, hvis personer passerer den nationale grænse og indrejser i et bevogtet nationalt grænseområde ad landevejen, ad vandvejen eller ad luftvejen i medfør af de procedurer, der er fastsat i Republikken Litauens love og andre bestemmelser.
DA Den Europæiske Unions Tidende C 147/13

Høringskonsulentens Endelige Rapport i Sag COMP/M.4956 — STX/Aker Yards

(i henhold til artikel 15 og 16 i Kommissionens afgørelse (2001/462/EF, EKSF) af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

2009/C 147/10

Den 16. november 2007 modtog Kommissionen i overensstemmelse med artikel 4 i fusionsforordningen anmeldelse af en planlagt fusion, hvorved STX Corporation (»STX«) gennem køb af aktier i realiteten erhverver kontrol over hele Aker Yards A.S.A. (»Aker«).

Under den indledende fase i undersøgelsen af den anmeldte fusion var der konkurrencemæssige betænkeligheder, og Kommissionen besluttede derfor den 20. december 2007 at indlede proceduren efter artikel 6, stk. 1, litra c), i fusionsforordningen.

Den anmeldende part anmodede ikke om indsigt i nøgledokumenter i henhold til GD for Konkurrences retningslinjer for »god praksis i forbindelse med EU's fusionskontrolprocedurer«.

Efter en grundig markedsundersøgelse konkluderede Kommissionen, at den anmeldte transaktion ikke i væsentlig grad hæmmer en effektiv konkurrence inden for fællesmarkedet eller en væsentlig del heraf, og at den derfor er forenelig med fællesmarkedet og EØS-aftalen. Der blev derfor ikke fremsendt nogen klagepunktsmeddelelse til den anmeldende part.

Der er hverken indkommet spørgsmål eller bemærkninger fra de deltagende parter under proceduren.

Beslutning om dispensation

Den 5. marts 2008 anmodede STX i henhold til artikel 7, stk. 3, i fusionsforordningen om dispensation. Den 10. marts 2008 gentog STX anmodningen på basis af den udvikling, der var sket siden den første anmodning. Den 19. marts 2008 gav Kommissionen den ønskede dispensation fra de i artikel 7, stk. 1, i fusionsforordningen omhandlede forpligtelser med forbehold af en række betingelser.

Anmodning fra tredjepart om aktindsigt

Den 1. april 2008 skrev Fincantieri-Cantieri Navali S.p.A (»Fincantieri«) som tredjepart til vicegeneraldirektøren i Generaldirektoratet for Konkurrence og gentog en anmodning om indsigt i Kommissionens sagsakter. En lignende anmodning blev sendt til mig den 9. april 2008, hvori det blev hævdet, at afvisning af anmodningen var en krænkelse af Fincantieris ret til at blive hørt. Ved brev af of 14. april 2008 gav vicegeneraldirektøren et detaljeret begrundet svar på Fincantieris brev af 1. april 2008, hvori det konkluderedes, at Fincantieri som tredjepart ikke var berettiget til indsigt i sagens akter. Jeg skrev også til Fincantieri den 15. april 2008 og bekræftede, at GD for Konkurrences analyse var korrekt. Jeg bekræftede endvidere, at Fincantieri under henvisning til de skriftlige og mundtlige kontakter, der havde været med Kommissionens tjenestegrene under proceduren, efter min opfattelse var blevet behørigt hørt som interesseret tredjepart i denne sag.

Sagen giver ikke anledning til yderligere bemærkninger med hensyn til retten til at blive hørt.
—

Artikel 103 om meddelelse af data fastsætter, at medlemsstaterne skal sørge for, at Kommissionen på et hvilket som helst tidspunkt uden forudgående meddelelse har direkte realtidsadgang til den elektroniske database, jf. artikel 102. Kommissionen skal have mulighed for at downloade disse data for alle perioder og for alle fartøjer. De detaljerede regler for anvendelsen af disse artikler, især for udvikling af et standardiseret format til at downloade de i artikel 102 anførte data, vedtages efter udvalgsproceduren.
3.

Det rådgivende udvalg er enigt i, at det relevante produktmarked i den foreliggende sag kan defineres således: — Der sondres mellem forskellige skibstyper inden for den kommercielle skibsbygningsindustri. — Kemikalie-/olietankskibe og produkttankskibe bør betragtes som to særskilte markeder eller som et enkelt produktmarked; dette spørgsmål kan imidlertid stå åbent i denne sag. — Krydstogtskibe og færger bør betragtes som to særskilte produktmarkeder eller som et enkelt produktmarked; dette spørgsmål kan imidlertid stå åbent i denne sag. — Kommissionen bør fokusere sin analyse omkring krydstogtskibe på over 30 000 gt, hvor Aker Yards er aktiv, medens det i den foreliggende sag ikke er nødvendigt at sondre mellem forskellige markeder for forskellige størrelser af krydstogtskibe. — Spørgsmålet om, hvorvidt produktion af skibsmotorer bør opdeles i segmenter kan stå åbent i denne sag. Et mindretal afholder sig fra at udtale sig.
DA Den Europæiske Unions Tidende C 145/11

Høringskonsulentens endelige rapport i sag COMP/M.4980 — ABF/GBI Business (1)

2009/C 145/08

Den 22. februar 2008 modtog Kommissionen i overensstemmelse med artikel 4 og efter henvisning i henhold til artikel 22 i Rådets forordning (EF) nr. 139/2004 (»EF-fusionsforordningen«) anmeldelse af en planlagt fusion, hvorved Associated British Foods plc (»ABF«, Det Forenede Kongerige) gennem opkøb af aktiver og aktier erhverver kontrol over en række datterselskaber og aktiver, der tilhører GBI Holding BV og GB Ingredients BV, samt over DSM Bakery Ingredients BV (under ét »GBI Business«, Nederlandene), jf. forordningens artikel 3, stk. 1, litra b).

For at foregribe eventuelle indsigelser fra Kommissionen fremsatte ABF den 26. marts 2008 et forslag om tilsagn.

Efter sin gennemgang af anmeldelsen og undersøgelse af det fremsatte forslag konkluderede Kommissionen den 16. april 2008, at der var alvorlig tvivl om, hvorvidt transaktionen var forenelig med fællesmarkedet og aftalen om Det Europæiske Økonomiske Samarbejdsområde (»EØS-aftalen«). Kommissionen indledte derfor proceduren efter artikel 6, stk. 1, litra c), i fusionsforordningen.

Efter anmodning fik ABF i henhold til retningslinjerne for god praksis i fusionssager aktindsigt i sagens nøgledokumenter i form af et udvalg af ikke-fortrolige udgaver af svar, der var indkommet fra tredjeparter på anmodninger fremsat i fase I. Aktindsigten blev givet den 23. april og 30. april 2008.

Den 10. juli 2008 tilsendte Kommissionen ABF en beslutning efter artikel 11, stk. 3, og suspenderede derefter de tidsfrister, der var fastsat til den 26. juni 2008. Suspensionen ophørte den 16. juli 2008.

Den 10. juli 2008 afgav ABF et nyt tilsagn i et forsøg på at gøre fusionen forenelig med fællesmarkedet og forpligtede sig til at opfylde begge tilsagn. Et nyt udkast til og en endelig version af tilsagnene blev fremsendt henholdsvis den 15. juli og 23. juli 2008.

Kommissionen konkluderede, at de tilsagn, der blev afgivet den 23. juli 2008, ville fjerne den betydelige hindring for den effektive konkurrence på markedet for pressegær i Portugal og Spanien. Der blev derfor ikke fremsendt nogen klagepunktsmeddelelse til anmelderen. Fusionen erklæres forenelig med fællesmarkedet og EØS-aftalen efter artikel 2, stk. 2, i fusionsforordningen, forudsat at tilsagnene i bilaget til beslutningen opfyldes.

Jeg har ikke modtaget forespørgsler eller anmodninger fra de deltagende parter eller nogen tredjepart. Sagen giver ikke anledning til særlige bemærkninger med hensyn til parternes ret til at blive hørt.

Bruxelles, den 15. september 2008. Michael ALBERS

(1) I henhold til artikel 15 og 16 i Kommissionens beslutning (2001/462/EF, EKSF) af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21.
7.

Det rådgivende udvalg er enigt med Kommissionen i, at den planlagte fusion, forudsat at parterne til fulde opfylder de afgivne tilsagn, og det gælder alle tilsagn, ikke udgør en betydelig hindring for den effektive konkurrence inden for fællesmarkedet eller en væsentlig del heraf, navnlig som følge af skabelsen eller styrkelsen af en dominerende stilling som defineret i artikel 2, stk. 2, artikel 8, stk. 2, og artikel 10, stk. 2, i fusionsforordningen, og at den foreslåede fusion derfor kan erklæres forenelig med fusionsforordningen og EØS-aftalen.
5.

Det Rådgivende Udvalgs medlemmer er enige i, at de tilsagn, der er afgivet af LKW og Telecom Liechtenstein, ikke overskrider grænserne for, hvad det er passende og nødvendigt for at fjerne de restriktive virkninger af konkurrenceklausulen og bestemmelserne om den strategiske tilpasning.
DA Den Europæiske Unions Tidende C 133/9

Høringskonsulentens Endelige Rapport I Sag COMP/39.402 — RWE's afskærmning af gasmarkedet (1)

2009/C 133/07

Det beslutningsudkast, som blev forelagt Kommissionen i medfør af artikel 9 i forordning (EF) nr. 1/2003 (2), vedrører visse former for adfærd udvist af RWE. Påstandene vedrører i) ineffektiv forvaltning af RWE's net og hamstring/undervurdering af kapacitet på RWE's net og ii) margenklemme.

Den 20. april 2007 iværksatte Kommissionen proceduren med henblik på at træffe en beslutning i henhold til kapitel III. Den 15. oktober 2008 vedtog den en foreløbig vurdering efter artikel 9, stk. 1. På baggrund af drøftelser med Kommissionens tjenestegrene afgav RWE en række tilsagn den 26. november 2008. Tilsagnene omhandlede især frasalg af RWE's nuværende gastransmissionsnet i Tyskland samt hjælpeudstyr og immaterielle aktiver, der er nødvendige til driften af nettet.

Den 5. december 2008 offentliggjorde Kommissionen en meddelelse i Den Europæiske Unions Tidende i henhold til artikel 27, stk. 4, med et kort resumé af betænkelighederne og tilsagnene og med en opfordring til interesserede parter til at fremsætte bemærkninger til sagen inden for en frist på en måned regnet fra offentliggørelsen af meddelelsen. Markedstesten bekræftede, at de foreslåede tilsagn var egnede og proportionelle. En række bemærkninger indeholdt forslag til forbedring af de tekniske detaljer. Den 2. februar 2009 afgav RWE ændrede tilsagn, hvori der var taget hensyn til de foreslåede forbedringer.

På baggrund af de tilsagn, der er afgivet af RWE, og med forbehold af artikel 9, stk. 2, konkluderer Kommissionen nu, at proceduren bør bringes til ophør.

Den 2. februar 2009 forelagde RWE en erklæring for Kommissionen, der bekræftede, at RWE havde fået tilstrækkelig adgang til de oplysninger, der var nødvendige for at foreslå tilsagn, der kunne imødekomme Kommissionens betænkeligheder.

På baggrund af ovenstående finder jeg, at parternes ret til at blive hørt er overholdt i denne sag.

Bruxelles, den 6. marts 2009. Michael ALBERS

(1) I henhold til artikel 15 og 16 i Kommissionens afgørelse (2001/462/EF, EKSF) af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21.

(2) Når der i det følgende henvises til artikler og kapitler, er der i alle tilfælde tale om forordning (EF) nr. 1/2003.
3.

Flertallet af Det Rådgivende Udvalgs medlemmer er enige med Kommissionen i, at de tilsagn, der er afgivet af RWE AG, er passende, nødvendige to proportionelle, især hvad angår de gældende regler i Tyskland. Et mindretal er uenigt heri og afholder sig fra at udtale sig.
DA Den Europæiske Unions Tidende C 134/3

Høringskonsulentens endelige rapport i sag COMP/M.4525 — Kronospan/Constantia

(udarbejdet i henhold til artikel 15 og 16 i Kommissionens afgørelse (2001/462/EF, EKSF) af 23. maj 2001 om høringskonsulentens kompetenceområde under behandlingen af visse konkurrencesager — EFT L 162 af 19.6.2001, s. 21)

2009/C 134/03

Den 4. maj 2007 meddelte Kronospan Holding GmbH (»Kronospan«, Tyskland) Kommissionen sine planer om at overtage Sprela GmbH (»Sprela«, Tyskland), Falco CC (»Falco«, Ungarn) og Funder Max GmbH's (»FunderMax«, Østrig) produktionsafdeling for rå spånplader og laminatbelagte spånplader fra Constantia Industries AG.

Efter en gennemgang af anmeldelsen konkluderede Kommissionen, at den anmeldte transaktion gav anledning til alvorlig tvivl om, hvorvidt den var forenelig med fællesmarkedet, hvad angår de to produktmarkeder: i) markedet for rå spånplader og ii) markedet for laminatbelagte spånplader. Den besluttede derfor den 14. juni 2007 at indlede proceduren efter artikel 6, stk. 1, litra c), i Rådets forordning (EF) nr. 139/2004.

Den anmeldende part fik aktindsigt den 20. juni 2007 i overensstemmelse med punkt 45 i de af GD for Konkurrenceudarbejdede retningslinjer for god praksis i forbindelse med EU's fusionskontrolprocedurer.

For at fjerne de alvorlige betænkeligheder, som Kommissionen havde givet udtryk for, foreslog parterne den 12. juli 2007, at transaktionen ændres, således at Kronospan kun erhverver kontrol over Sprela og Falco, medens FunderMax forbliver på Constantias hænder. Køberne afgav endvidere tilsagn om ikke at købe FunderMax i en nærmere specificeret periode. Parterne fremsendte et ændret forslag om tilsagn den 31. juli 2007.

Den markedstest, der blev gennemført af Kommissionen mellem maj og juli 2007 bekræftede, at de foreslåede ændringer fjerner de alvorlige betænkeligheder med hensyn til (den ændrede) transaktions forenelighed med fællesmarkedet og EØS-aftalen.

Kommissionen har derfor besluttet, at der ikke skal fremsendes nogen klagepunktsmeddelelse i denne sag.

Parterne har ikke fremsat bemærkninger til behandlingen.

Med henvisning til ovenstående mener jeg, at parternes ret til at blive hørt er blevet respekteret i denne sag.
5.

Det rådgivende udvalg er enigt med Kommissionen i, at den oprindeligt planlagte transaktion ville have udgjort en væsentlig hindring for en effektiv konkurrence på fællesmarkedet på grund af ikke-samordnede virkninger på markedet for produktion af rå spånplader i visse områder inden for en radius på ca. 500 km fra de oprindelige målvirksomheders produktionsanlæg.